OzLabs/hebrew-wiki-articles huggingface dataset:
ולטאבה

וְלְטָאבה (בצ'כית: , בגרמנית: Moldau, בהונגרית: Moldva) הוא הנהר הארוך ביותר בצ'כיה.

הוולטאבה זורם ממקורותיו בהרי שומאבה ועובר דרך הערים צ'סקי קרומלוב, צ'סקה בודייוביצה ופראג, ומתחבר לאלבה במניילניק (Mělník). אורכו 430 קילומטר וגודל אגן ההיקוות שלו הוא 28,090 קמ"ר. בוולטאבה זורמים יותר מים מאשר באלבה, אבל כיוון שהוולטאבה מתחבר לאלבה בזווית ישרה הוא נראה במפה כאילו הוא פלג של האלבה.
הסימון למקום שאליו הגיעו המים בשיטפון שפקד את העיר בקיץ 2002
באוגוסט 2002 היה בוולטאבה שיטפון שהביא למספר קורבנות בנפש, לנזק רב ולהרס רב לאורך גדותיו של הנהר, בייחוד בפראג.

אחד מחלקי היצירה "Má vlast" (מולדתי) בת שש הפואמות הסימפוניות של המלחין הצ'כי הקלאסי בדז'יך סמטנה קרוי ולטאבה (בישראל הוא נקרא בטעות "מולדבה" הדומה לשם הגרמני,"מולדאו"), והוא מתאר מוזיקלית את מהלכו של הנהר. קיים דמיון מוזיקלי בין היצירה וההמנון של ישראל "התקווה".

==קישורים חיצוניים==

* 

קטגוריה:צ'כיה: נהרות
קטגוריה:פראג
מגדל הטלוויזיה ז'יז'קוב

פסלי תינוקות של [[דוד צ'רני זוחלים על המגדל]]
מגדל הטלוויזיה ז'יז'קוב (צ'כית: Žižkovský vysílač) הוא מגדל בולט בקו האופק של פראג, בירת צ'כיה. המגדל נבנה בין השנים 1985 ל-1992. הוא ניצב ברקיע של פראג על פסגתה של גבעה במחוז ז'יז'קוב, שממנו גם נלקח שמו של המגדל.
== תיאור המבנה ==
למבנה עיצוב מאוד לא קונבנציונלי: הוא מכיל שלושה עמודי בטון, שמכילים תאים עבור משדרים, מסעדה ובית קפה, ושלושה חדרי תצפית. גובהו של המגדל 216 מטרים; מקומות התצפית נמצאים בגובה 100 מטרים, ואילו המסעדה ובית הקפה ממוקמים בגובה 63 מטרים בתאים נמוכים. המעליות במגדל נעות במהירות של 4 מטרים לשנייה. משקלו של המגדל 11,800 טונות והוא משמש גם כמצפה מטאורולוגי. המגדל חבר בפדרציה העולמית למגדלים גדולים.

כמו דוגמאות רבות של התקופה הקומוניסטית שדגלה באדריכלות "ברוטאלית" במרכז ומזרח אירופה, תושבי האזור מתייחסים בהתמרמרות ובתיעוב למגדל הטלוויזיה. אף על פי שביקורת רשמית הייתה בלתי אפשרית במהלך תקופת השלטון הקומוניסטי, באופן לא-רשמי ספג המגדל ביקורת על כך שהוא מגלומני מאוד, צורם לקו הרקיע של פראג, ועל כך שהרס חלק מבית הקברות היהודי בפראג-ז'יז'קוב שהיה ממוקם ליד יסודותיו של המגדל. למרות זאת, באופן רשמי טוענים שבית הקברות הועתק לפני שהחלה בנייתו של המגדל.

התגלגלו שמועות על כך שהמגדל שימש לחסימה אלקטרונית של משדרים מערביים (במיוחד רדיו אירופה החופשית) או ששימש כמרכז תקשורת של ברית ורשה במקרה של עימות שעלול היה להיווצר עם נאט"ו.

הצ'כים תוהים לעיתים קרובות למה תיירים זרים (בעיקר ממערב אירופה וצפון אמריקה) כל כך מרותקים מן המגדל, בה בשעה שהם עצמם סבורים שהוא גם מכוער להפליא וגם סמל למורשת הדיכוי הרוסית בצ'כיה. מערביים כנראה מתייחסים באופן שונה לתקופת השלטון הקומוניסטי, בניגוד לתושבי המקום שבאמת חיו תחת אותו המשטר, למרות שהנהלת המגדל מנסה למשוך אליו יותר מבקרים מקומיים כאשר הם מפרסמים את היתרונות הטכנולוגיים של המגדל.

בשנת 2000 פסלים של תינוקות זוחלים למעלה ולמטה על עמודי המגדל (נוצרו בידי האמן הצ'כי דויד צ'רני) הודבקו באופן זמני לעמודיו. הפסלים התחבבו חלקית על התיירים, וכך בשנת 2001 הודבקו לעמודי המגדל לצמיתות. למרות זאת, חלק מאזרחי פראג טוענים שהפסלים מורידים מערכו ומעיצובו של המגדל ומורידים את הרמה של מבנה היי טק.

==קישורים חיצוניים==

* [https://tiprague.co.il/zizkov/#tvtower מידע על מגדל הטלוויזה של ז׳יז׳קוב באתר טיפ פראג (עברית)]

קטגוריה:פראג: מגדלים
קטגוריה:מגדלי תקשורת
קטגוריה:צ'כיה: מגדלים
סדימנטולוגיה

סֶדִימֶנְטוֹלוֹגְיָה היא המדע העוסק בהתהוותם של סלעי משקע על ידי סדימנטציה. כמו כן, תחום זה עוסק בחקר חלקיקי המשקע השונים, ובכללם: חול, טין (סילט) וחרסית, ובחקר התהליכים השונים לשקיעתם והתלכדותם.

על בסיס מסקנות שהתקבלו מתצפיות גאולוגיות מנסים סדימנטולוגים להסביר אירועים גאולוגים במהלך ההיסטוריה.
בשל העובדה כי מרבית פני כדור הארץ מכוסים בסלעי משקע אשר התהוו במשך תקופות ממושכות, יכולה הסדימנטולוגיה להוות תיעוד למאורעות שונים בהיסטורית כדור הארץ ובהתפתחות החיים, עקב הימצאות מאובנים בשכבות קרקע שונות.

הסדימנטולוגיה, כתחום העוסק, בין היתר, בחקר שכבות סלע, היא תחום קרוב לסטרטיגרפיה, מדע העוסק גם הוא בתחום זה.

כפי שצוין לעיל, הנחת היסוד כי תהליכים בעלי משמעות סדימנטולוגית, המשפיעים על כדור הארץ היום זהים לתהליכים אשר התרחשו בימים עברו, היא הבסיס לקביעות ומסקנות שונות המתבססות על מאפיינים סדימנטולוגים, הנמצאים בסלעי משקע. למשל, על ידי השוואת מאפייני חוליות (דיונות) מודרניות לאלו שנשתמרו באבני חול קדומות יכול החוקר לשחזר את המאפיינים הגאולוגיים שהתקיימו בעבר.

==סוגי סלעי משקע==
ישנם ארבעה סוגים עיקריים של סלעי משקע:
*סלעים קלאסטיים מורכבים מחלקיקי סלעים קודמים, אשר נוצרו עקב בליה או סחיפה. סיווג פנימי של סלעים מקבוצה זו מבוצע על סמך גודל החלקיקים השולט ועל סמך הרכבם. בין תת-הקבוצות ניתן למנות סלעים סיליקיקלאסטיים המורכבים בעיקר מסילקה, וכן סלעי משקע שנוצרו משברי חומר אורגני כגון פחם או פצלי שמן ונפוצים בעיקר באגנים העשירים בסלעים קלאסטיים.
*סלעים קרבונטיים עשירים בחומרים קרבונטיים, ולרוב סידן פחמתי (CaCO<sub>3</sub>), אשר שוקעו על ידי מגוון תהליכים אורגנים ואנאורגנים.
*סלעי התאדות (סלעים אוופוריטיים) הם סלעים שנוצרו לאחר שקיעת מינרלים שונים, לרוב הליט או גבס, עקב התאדות של מים מפני כדור הארץ.
* סלעי משקע כימיים הכוללים גם חלק מהסלעים הקרבונטיים, מקורם בשקיעת מינרלים בתוך תמיסה מימית. עליהם ניתן למנות את החלמיש ואת הג'ספיליט (Jaspillite).

==שימושים בסלעי משקע==
סלעי משקע שימשו בתקופות קדומות ועודם משמשים בתחומים שונים:

===ארכיטקטורה ואומנות===
השיש, למשל, שהוא סלע משקע מותמר שמקורו בסלעי אבן גיר שימש כבר בתקופות מוקדמות רכיב מרכזי באומנות וב
ארכיטקטורה.

בארכיטקטורה, שימשו סוגים נוספים של סלעי משקע כאבן לבנייה. דוגמאות לכך ניתן למצוא בשימוש בלווחה לצורכי קירוי ובניית גגות או השימוש באבן חול לצורכי תמיכה.

קרמיקה אשר מקורה בחרסית, שימשה הן בקדרות והן לצורך יצירת לבנים. סלע גיר משמש כמקור לגיר ולצמנט המשמשים בבנייה.

===תעשייה===
סלעי משקע כוללים משקעים של מתכות רבות כגון: עופרת, אבץ, כסף וכמויות גדולות של נחושת. כמו כן, ניתן למצוא במשקעים סדמנטולוגים עפרות של מתכות בעלות חשיבות כלכלית רבה כדוגמת הזהב, הטונגסטן והאורניום. בנוסף, סלעי משקע משמשות מקור לאבני חן ולמינרלים חשובים נוספים.

===אנרגיה===
נפט, פחם ופצלי שמן הם מקורות אנרגיה בעלי חשיבות מכרעת וכולם מצויים בסלע משקע. כמו כן, האורניום המשמש כדלק בתחנות כוח גרעיניות - סלעי משקע הם מקור עיקרי להפקתו.

===מי תהום===
אקוויפרים מורכבים, רובם ככולם, מסלעי משקע מסוגים שונים המאפשרים את חלחול המים מחד ואת היקוותם מאידך. הערכות לגבי גודל אקוויפרים וכמות המים הניתנת לשאיבה מהם נעוצה במידה רבה בידע אודות הסלעים שאפשרו את היקוותם ביוצרם את האקוויפר.

==קישורים חיצוניים==

* 

*
קטגוריה:גאוגרפיה פיזית
קטגוריה:סלעי משקע
קטגוריה:מדעי כדור הארץ
גודרמס

גודרמס (ברוסית ובצ'צ'נית - Гудермес) היא עיר בצ'צ'ניה שברוסיה. העיר שוכנת 36 ק"מ ממזרח לעיר הבירה של צ'צ'ניה - גרוזני. בשנת 2010 אוכלוסייתה מנתה 45,631 נפש.

עד 1941 גודרמס הייתה כפר. בשל מיקומו בצומת מסילות ברזל חשוב צמח הכפר והפך לעיר. בגודרמס קיימת תעשיית נפט.

==קישורים חיצוניים==

* 

קטגוריה:צ'צ'ניה: ערים
קטגוריה:קווקז: יישובים
קטגוריה:יישובים שהוקמו ב-1941
בבטן הלווייתן

בבטן הלווייתן (באנגלית: Inside the Whale) הוא אוסף מאמרים מאת ג'ורג' אורוול שפורסם בשנת 1940.

==תוכן הספר==
האוסף כולל שלושה מאמרים. הראשון שבהם, "בבטן הלווייתן" (Inside the Whale) הוא סקירה מעמיקה של התפתחות הספרות האנגלית והפוליטיקה של השמאל באנגליה עד סוף שנות ה-30 של המאה ה-20, עם צאת ספרו השערורייתי של הנרי מילר, "חוג הסרטן". מאמר זה הופיע בעברית גם באוסף המאמרים "מתחת לאף שלך" בהוצאת דביר ב-2005.

המאמר השני בספר הוא מאמר ביקורת של אורוול הנקרא "צ'ארלס דיקנס", ובו בוחן אורוול לעומק את מקומו של דיקנס בתרבות ובספרות האנגלית ואת העמדות הפוליטיות המתבטאות בספריו.

המאמר השלישי, "שבועונים לנוער" (Boys Weeklies), הוא ניתוח, חדשני לזמנו, של מקומם של שבועונים כאלה בתרבות הפופולרית.

==קישורים חיצוניים==

* [http://www.george-orwell.org/Inside_The_Whale/0.html בבטן הלווייתן], הטקסט המלא (אנגלית)
* [http://www.george-orwell.org/Charles_Dickens/0.html צ'ארלס דיקנס], הטקסט המלא (אנגלית)
* [http://orwell.ru/library/essays/boys/english/e_boys שבועונים לנוער], הטקסט המלא (אנגלית)
* [http://www.phil.uu.nl/~yoad/orwell/index.html "מתחת לאף שלך" - דביר 2005. מבחר מאמרים מאת ג'ורג' אורוול]

==הערות שוליים==

קטגוריה:כתבי ג'ורג' אורוול
קטגוריה:ספרי עיון
קטגוריה:אוספים
סקייט אצבעות

סקייט אצבעות
טריק עם סקייט אצבעות
טריק עם סקייט אצבעות
טריק עם סקייט אצבעות
סקייט אצבעות
סקייט אצבעות (באנגלית Fingerskate, או Fingerboard) הוא סקייטבורד קטן ממדים שמותאם להפעלה באמצעות אצבעות הידיים. הצורה והחלקים שלו נראים כמו סקייטבורד רגיל אבל האורך שלו הוא רק 96 מילימטר או 3-3/4 אינץ'. 

== מבנה וחלקים ==
החלקים המרכיבים את סקייט האצבעות הם לוח עליו מודבק מעין נייר זכוכית מחוספס הנקרא גריפ, צירים, ברגים ראשיים וגלגלים (סיליקון). סקייט אצבעות מייצג בדרך כלל בנאמנות סקייט רגיל, כולל כל החלקים שלו והציורים בתחתית הלוח. הציורים הם אותם ציורים וסמלים כמו בסקייטבורד של חברות ידועות כולל דגמים על שם סקייטרים מקצועיים. הלוחות עשויים מעץ או מפלסטיק.

== טריקים ==
עם סקייט אצבעות אפשר לעשות את כל הטריקים (התרגילים) הידועים של הסקייטבורד. אפשר לבנות ולהרכיב רמפות ורילים מתאימים ולעשות איתם תרגילים. אפשר לקנות רמפות מוכנות לסקייט אצבעות במבחר חנויות של ציוד סקייטבורד. 

== היסטוריה ==
סקייטי אצבעות החלו להופיע בשנת 1986 כמחזיקי מפתחות ולא ניתן היה לבצע איתם תרגילי סקייטבורד. בשנות ה-90, החלה חברת Tech Deck לייצר ולמכור סקייט אצבעות שניתן לבצע בו טריקים של סקייטבורדינג. חברת Tech Deck הקימה קהילות ברשת האינטרנט כדי שבעלי העניין יוכלו להתכתב ביניהם ובדרך זו לפתח את התחביב שלהם. לאחר ההצלחה של חברת Tech Deck החלו חברות נוספות להיכנס לתחום ולייצר סקייטי אצבעות וגם חלקים עצמאיים כמו לוחות, גלגלים וצירים, ביניהם Berlin Wood (השייכת ליצרן Blackriver-Ramps) ו-Pro Wood. בקניית חלקים אפשר, כמו בסקייטבורד רגיל, להרכיב סקייט אצבעות המורכב מחלקים של מספר יצרנים.

== ראו גם ==
* סקייטבורדינג
== קישורים חיצוניים ==

* [https://web.archive.org/web/20100227065032/http://www.sk8boardingaintacrime.8m.com/photo3.html טריקים וטיפים לסקייט אצבעות]
* [http://groups.yahoo.com/group/fingerboardingonline קבוצת דיון ביאהוו בנושא סקייט אצבעות]
* [http://www.blackriver-ramps.de אתר רמפות לסקייט אצבעות]
* [http://www.techdeck.com/index.htm האתר של חברת סקייט האצבעות טאצ'-דק]
* [http://www.techdeck.com/info/history.htm ההיסטוריה של טק-דק לסקייט האצבעות]
* [https://web.archive.org/web/20060507050356/http://www.berlinwood.com/index2.html לוחות סקייט אצבעות של חברת ברלין ווד]

קטגוריה:סקייטבורדינג
קטגוריה:צעצועים
קטגוריה:אצבעות
קמט בזמן

קמט בזמן (A Wrinkle in Time) הוא ספר מדע בדיוני שנכתב בידי מדלן ל'אנגל במהלך 1959-60 ופורסם בשנת 1962 אחרי דחיות רבות מצד מוציאים לאור בגלל היותו, לדברי ל'אנגל, "קשה מדי". הספר זכה במדליית ניוברי (פרס יוקרתי לספרות ילדים), פרס ספר הסקויה, פרס לואיס קרול ואף היה מועמד לפרס אנדרסן. זהו ספרה הראשון בסדרתה של ל'אנגל, העוסקת במשפחות מארי ואוקיף. הספר יצא לאור בישראל בשנת 1982 בתרגומה של שרה קרן, בהוצאת עם עובד ובשנת 2012 יצאה מהדורה מחודשת בהוצאת מרגנית.

בשנת 2018 יצא לאקרנים עיבוד קולנועי בשם זה בלייב אקשן של דיסני, בבימויה של אווה דוברני ובכתיבתה של ג'ניפר לי.

==קישורים חיצוניים==

*
* 
* 
*ק[https://www.dafdaf.co.il/Details.asp?MenuID=1&SubMenuID=141&PageID=3262&Ot=%F7 מט בזמן, באתר דף דף.] 
*[https://www.ynet.co.il/articles/0,7340,L-4188306,00.html "קמט בזמן": סיפורו של פולחן פנטסטי], באתר ynet 

קטגוריה:ספרי 1962
קטגוריה:ספרי הוצאת עם עובד: מדע בדיוני
קטגוריה:ספרי זמורה ביתן
קטגוריה:ספרים שעובדו לסרטים
קטגוריה:רומנים על מסע בזמן
קונאן המשמיד

קונאן המשמיד (באנגלית: Conan the Destroyer) הוא סרט פעולה בכיכובו של ארנולד שוורצנגר, שהופק בשנת 1984 כסרט המשך ל"קונאן הברברי" משנת 1982. במאי הסרט הוא ריצ'רד פליישר.

הסרט מגולל את סיפורו של לוחם שרירי בשם קונאן, שנשלח על ידי מלכת "אי הברברים" להרוג מכשף רשע ולהשיג אבן חן ממקדשו. קונאן נעזר באחייניתה של המלכה, היחידה שביכולתה לגעת באבן החן.

==צוות השחקנים==
*ארנולד שוורצנגר - קונאן
*גרייס ג'ונס - זוּלה (לוחמת/גנבת)
*וילט צ'מברלין - בומבאטה (לוחם)
*אוליביה ד'אבו - הנסיכה ג'נה
*מאקו - אקירו (מכשף)
*טרייסי וולטר - מאלאק (גנב)
*פאט רואץ' - ת'ות'-אמון (מכשף)
*שרה דאגלס - המלכה טאראמיס
*ג'ף קורי - גרנד ויזיר (מכשף)
*סוון-אול ת'ורסן - טוגרה (לוחם)
*אנדרה "הענק" רוסימוף - דאגות' (האל הרע, "החיה")

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:סרטי פנטזיה
קטגוריה:סרטי 1984
קטגוריה:סרטי אולפני יוניברסל
קטגוריה:סרטי מטרו גולדווין מאייר
קטגוריה:סרטי פעולה אמריקאיים
קטגוריה:סרטי המשך אמריקאיים
חן פומרנץ

חן פומרנץ (נולד ב-28 במאי 1984) הוא שחקן כדוריד עבר ישראלי. המשמש כמאמן בקבוצת הכדוריד של מכבי תל אביב.

== הקריירה בישראל ==
פומרנץ נולד וגדל ברמת השרון ולמד בתיכון ע"ש רוטברג בעיר. התחיל את דרכו בקבוצת א.ס. רמת השרון תחת הדרכתו של המאמן ראובן יוספולסקי. בגיל 17 עבר פומרנץ לקבוצת מכבי תל אביב, בה שיחק בקבוצות הבוגרים והנוער של המועדון. בקבוצת הנוער הוא שיתף פעולה עם דן מירקוס.
לאחר מכן התקדם פומרנץ לקבוצת אס"א תל אביב עמה זכה בגביע המדינה בשנת 2005, כאשר הוא היה אחד המצטיינים במשחק הגמר.

בשנת 2023 פרש מקריירת המשחק, ובהמשך הצטרף לסגל האימון של הנבחרות הצעירות של ישראל.

== הקריירה באירופה ==
בשנת 2004, לאחר טורניר השלום שנערך בשווייץ ובו לקח חלק בנבחרת מעורבת של ישראל ופלסטין קיבל פומרנץ הצעה לעבור לקבוצת גראסהופרס השווייצרית, ולבסוף אחרי התלבטויות רבות עבר אליה. בעת ששיחק בגראסהופרס הגיעה הקבוצה לחצי גמר גביע ה-EHF, בו הודחה על ידי קבוצת מגדבורג הגרמנית. אך למרות זאת, חן מצא את עצמו פעמים רבות על הספסל ולא משחק כלל, ולאחר עונה זאת חיפש קבוצה שתיתן לו דקות משחק רבות יותר.

בתחילת עונת 2007/8 עבר פומרנץ אל קריינס השווייצרית, מהעיר לוצרן, בה הפך לכוכב הקבוצה והציל אותה במו ידיו מירידה לליגה השנייה תוך שהוא מסיים כמלך השערים של הליגה.

ב-26 באפריל 2008 עבר לקבוצת ווצלאר מגרמניה, בה שיחק גם אבישי סמולר, ובכך הגשים חלום ילדות, לשחק בבונדסליגה הגרמנית.

ב-21 ביולי 2008 נפצע פומרנץ בעת משחק אימון וקרע את הרצועה הצולבת בברכו- מה שהשבית אותו למחצית הראשונה של העונה. בחודש מרץ חזר פומרנץ לפעילות, ומהר מאוד הפך לבורג חשוב בקבוצתו, וסיים את העונה עם 21 שערים ב-11 משחקים.
חוזהו של פומרנץ בווצלאר היה לעונה אחת בלבד והסתיים בסיום עונת 2008/9. בתחילת עונת 2009/10 חתם לעונה אחת בקבוצת "האאם". בסוף 2010 נבחר לשחק באולסטאר של הבונדסליגה. בעונת 2011/12 חזר, לאחר תחילת העונה ולאחר פציעה נוספת, לשחק ב"האאם", שירדה לליגה השנייה, כדי לסייע לה לחזור לליגה העילית.

בעונת , חתם פומרנץ על חוזה ל-3 שנים בקבוצת גרוסוולשדאדט, מהליגה הגרמנית בכדוריד.

בינואר 2016 חזר למועדון נעוריו מכבי תל אביב.

== נבחרת ישראל ==
חן פומרנץ שיחק בנבחרות ישראל בכל הגילאים ובשנת 2005 סיים ביחד עם נבחרת העתודה במקום ה-10 באליפות העולם לנבחרות עתודה שנערכה בהונגריה כאשר הוא סיים כמלך השערים של הטורניר ובמקום השני בטבלת האסיסטים.

החל מגיל 19 הוא נכלל בסגל נבחרת ישראל בכדוריד והחל משנת 2005 הוא שחקן קבוע בהרכבה הפותח.

== תמונות ==
<gallery>
תמונה:Pomeranz 01.jpg|פומרנץ עולה לזריקה מול נבחרת מקדוניה
תמונה:Pomeranz in a 7 meter throw vs Bulgaria.jpg|פומרנץ במהלך זריקת פנדל מול נבחרת בולגריה
</gallery>

==קישורים חיצוניים==

* [http://www.toyota-handball-bundesliga.de/handball/spieler.php?menuid=62&topmenu=41&saison=09&vid=1710101117&nr=9 עמוד השחקן של חן פומרנץ] באתר הרשמי של הליגה הגרמנית.
* [http://www.handball-world.com/o.red.c/spieler-details.php?SpielerID=1811 דף השחקן של חן פומרנץ] באתר Handball World
* 
* 
* 

==הערות שוליים==

קטגוריה:בוגרי תיכון רוטברג (רמת השרון)
קטגוריה:רמת השרון: ספורטאים
קטגוריה:שחקני כדוריד ישראלים
קטגוריה:ספורטאי מכבי תל אביב
קטגוריה:ספורטאים ישראלים בגרמניה
קטגוריה:ישראלים שנולדו ב-1984
דפוס אופסט

מכונת דפוס אופסט
מכונת דפוס אופסט לחמישה צבעים תוצרת חברת היידלברג
בקרה של מיקום צבעי היסוד CMYK של דפוס אופסט, על דף
דפוס אוֹפסֶט (מאנגלית: Offset printing)(פירוש השם אופסט בעברית הוא הלאה מהמקור, כלומר לא המקור מדפיס [בניגוד לדפוס בלט]) היא שיטת הדפסה מודרנית. שיטה זו מבוססת על יצירת דמות, שהיא תמונה של הדף המודפס, על לוח אלומיניום דק. הלוח מורכב על גליל במכונת הדפוס. מכונת הדפוס מצמידה גליל עם צבע דפוס אל הלוח, הלוח מוצמד אל הבלנקט שמוצמד אל הנייר, וכתוצאה מהמגע מועבר חלק מהצבע אל הנייר. דפוס אופסט הוא פיתוח ושיפור של הדפס אבן.

== לוח האופסט ==
בדפוס האופסט שטח פני הלוח מורכבים משני אזורים נבדלים: אזורים שיקלטו צבע ויעבירו את הצבע אל הבלנקט ויודפסו (למשל האות עצמה), ואזורים שלא יקלטו צבע ולא יעבירו את הצבע אל הבלנקט ולכן לא יודפסו (למשל השטח ה"לבן" שמסביב לאות).

== הכנת הלוח ==
בדפוס אופסט נוצר ההבדל בלוח בין השטח המדפיס (האותיות) והשטח הלא מדפיס בדרך שונה, המבוססת על שטחים הצבועים בחומר הידרופובי על בסיס שומני (כמו צבע הדפוס). הלוח נמרח בשכבת אמולסיה. בעבר היו מכניסים את הלוח לשולחן אור מיוחד, תחת נגטיב או פוזיטיב של המקור, ועליו היו מקרינים אלומת אור חזקה. כיום משתמשים בלייזר, בשני המקרים התוצאה היא זהה כלומר החשיפה לאור או הצריבה בלייזר גורמות לשינוי כימי באמולסיה. לאחר מכן עובר הלוח, הצרוב\מוקרן, פיתוח בדומה לפיתוח תמונות בצילום, על ידי חומצות ומפתחים. כך למעשה נוצר הלוח כאשר חלקו מכוסה בשכבה שומנית הידרופובית וחלקו לא. החלקים שנחשפו לאור או נצרבו (על ידי לייזר) יתקשו והאמולסיה המוקשית תישאר ותדפיס, בעוד החלקים שלא נחשפו לאור ולא נצרבו האמולסיה תורד בשלב הפיתוח וחלקים אלה לא יודפסו.

== הדפסה ==
מכונת דפוס אופסט רציף
צבעי [[CMYK של דפוס אופסט על בד]]
בשלב ההדפסה, מרטיבה מכונת הדפוס את הלוח במים. מאחר שהאותיות צבועות בחומר הידרופובי (שומני), ירטב שטח הלוח ללא האותיות, בעוד שטח האותיות יישאר יבש. בשלב הבא מורחת מכונת הדפוס את הלוח בצבע דפוס על בסיס שמן, אזורי האותיות יקלטו את שכבת הצבע השומנית מכיוון ששמן נקשר לשמן, ואילו באזורים בהם אין חומר הידרופובי אלא שכבת מים הצבע השומני לא ייקלט. בצורה זו נוצרת ההפרדה וההבדלה בין אזורים מדפיסים ובין אזורים שאינם מדפיסים.
כעת הלוח צבוע בצבע הדפוס רק במקומות אותם אנו רוצים להדפיס, האותיות. בשלב זה מועברת הדמות, אל גליל הבלנקט, הבלנקט מוצמד אל הנייר ומעביר אליו את הצבע. השימוש בבלנקט כמתווך מסייע לשמירת הלוח מנזקי שחיקה. הבלנקט גם מקל את תהליך תכנון וייצור הלוח, מאחר שהוא מאפשר לייצר לוח מקור רגיל ולא לוח בכתב ראי.

בהדפסה צבעונית התהליך חוזר על עצמו עבור כל צבע והלוח המתאים לו. המיקום המדויק של גיליון הנייר בתהליך ההדפסה (המכונה "רגיסטר") חייב להיות זהה עבור כל אחד מהלוחות בצבעים השונים כדי שהתמונה הצבעונית תידפס נכון.

יש חשיבות רבה לכמות המים והצבע המוזרמים ללוח. כאשר אחד מהם נמרח בכמות יחסית גדולה מדי, האיזון יופר והסלקטיביות תפגע, עובדה זו תפגע באיכות ההדפסה.

== ראו גם ==
* הדפס אבן
* דפוס
* דפוס בלט
*דפוס שקע
* פלקסוגרפיה

==קישורים חיצוניים==

* 
* 

קטגוריה:דפוס
פיוס הרביעי

האפיפיור פיוס הרביעי (בלטינית: Pius IV; 1499 – 1565) כיהן כאפיפיור בשנים 1559 עד 1565.

==ביוגרפיה==
פיוס הרביעי נולד ב-31 במרץ 1499, בעיר מילאנו שבאיטליה בשם ג'ובני אנג'לו מדיצ'י. רכש את השכלתו הדתית בעיר בולוניה, ובשנת 1549 מונה לתפקיד קרדינל. בשנת 1559 מונה לאפיפיור והחליף את האפיפיור שקדם לו, פאולוס הרביעי, שבזמנו הוטלו על היהודים הגבלות וגזרות קשות.

פיוס הרביעי אכף חלק מהחלטות קודמו והורה על ריכוזם של היהודים בגטאות בערי איטליה. עם זאת, בשנת 1562, מספר שנים לפני מותו, ביטל חלק מהגזירות שהוטלו על היהודים. לדוגמה, התיר ליהודים לשוב ולפתוח בנקים ב-16 מרכזים קטנים בנסיכות פארמה ופירנצה שבאיטליה. הזיכיון לפתיחת הבנקים חודש מדי שנה, עד מותו, אז חודשו הגזרות על היהודים בידי יורשו פיוס החמישי.

פיוס הרביעי ידוע כמי שהורה לכסות בצבע את המערומים בציורים שבקפלה הסיסטינית בוותיקן, מטעמי צניעות, תוך השחתתם. הציורים שוחזרו ושופצו לאחר מותו.

==קישורים חיצוניים==

* 
* 
* 

קטגוריה:אפיפיורים איטלקים
קטגוריה:בית מדיצ'י
קטגוריה:אפיפיורים במאה ה-16
קטגוריה:ילידי 1499
קטגוריה:נפטרים ב-1565
יחס (בין מספרים)

תצורות תצוגה ביחסי <code>גובה:רוחב</code> שונים]]
יחס בין מספרים הוא המנה של חלוקתם זה בזה. יחס בין שני מספרים מיוצג באמצעות הפרדתם זה מזה באמצעות נקודתיים, למשל 3:4. דוגמה: בהרכב הכימי של המים, H<sub>2</sub>O, היחס בין אטומי המימן לאטומי החמצן הוא 2:1. בדרך כלל מוצג יחס בין שני מספרים, אך ניתן להציג גם יחס בין שלושה מספרים ויותר. למשל, בהרכב הכימי של חומצה גופרתית, H<sub>2</sub>SO<sub>4</sub>, היחס בין האטומים הוא 2:1:4. 

נהוג להציג יחס בין מספרים בצורתו המצומצמת. דוגמה: גובהו של יוסי 180 ס"מ, וגובהו של דני 120 ס"מ. היחס בין הגבהים שלהם הוא 180:120 כלומר 3:2. במידת האפשר מוצג היחס בין מספרים שלמים, ולכן בדוגמה הקודמת נעדיף את ההצגה 3:2 על-פני ההצגה 1.5:1. כאשר היחס הוא מספר אי-רציונלי, אי אפשר להציג את היחס במספרים שלמים. למשל בריבוע, היחס בין האלכסון לצלע הוא <math>\sqrt{2}:1</math>.

== משמעויות היחס==
נתבונן ביחס בין א' לבין ב' שהוא <math>2:3</math>.

ליחס הזה 4 משמעויות:
* על כל שתי יחידות שיקבל א' יקבל ב' 3 יחידות
* מכל סכום שיחולק לפי היחס הזה יקבל א' <math>\frac{2}{5}</math> ו-ב' יקבל <math>\frac{3}{5}</math>
* א' קטן מ-ב' ב-<math>\frac{1}{3}</math> של ב'
* ב' גדול מ-א' ב-<math>\frac{1}{2}</math> של א'

ידיעת היחס בין מספרים אינה מספקת מידע על גודלם של המספרים. בדוגמה של יחס של <math>2:3</math> יכולה להתאים לארוחות מבצע במזללה שבה על כל קניית שתי ארוחות מוגדלות מקבלים שלוש ארוחות ילדים בחינם, אבל גם לסיפור שבו על כל 42 שחקני כדורסל בבית הספר יש 63 שחקני כדורגל.

הכמות הכוללת צריכה להתחלק שווה בשווה ללא שארית בסכום של המונה ושל המכנה בייצוג המצומצם. בדוגמה של <math>2:3</math> סך הכמות שמייצג 2 ושמייצג 3 צריך להתחלק שווה בשווה וללא שארית ב-5 (כדי לאפשר שעל כל שתי יחידות של א' יהיו בדיוק 3 יחידות של ב')

==יחסים נודעים==
כאשר היחס הוא מהצורה a:1 נהוג להציגו בצורת a בלבד. יחסים נודעים אחדים מסוג זה הם: 
* הקבוע <math> \pi </math> (פאי): היחס הקבוע בין היקף מעגל לבין קוטרו.
* יחס הזהב: שני גדלים מקיימים את יחס הזהב אם היחס בין סכום הגדלים לבין הגדול מביניהם שווה ליחס שבין הגדול מביניהם לקטן מביניהם. בנוסחה:
:<math>\frac{a+b}{a} = \frac{a}{b}</math> ערכו של יחס הזהב הוא <math>\phi = \frac{1 + \sqrt{5}}{2} \approx 1.6180339887...</math>
* <math>\sqrt{2}</math> הוא היחס שבין האלכסון לצלע בריבוע.
* <math>\sqrt{3}</math> הוא היחס שבין האלכסון הראשי בקובייה למקצוע של הקובייה.
* הפונקציות הטריגונומטריות הבסיסיות הן יחסים בין צלעותיו של משולש ישר-זווית. סינוס של זווית, למשל, שווה ליחס שבין הניצב שמול זווית זו ובין היתר.

==ערך משולש==
כאשר ידוע היחס בין זוג מספרים, וידוע לנו שיחס זה מתקיים גם בין מספר ונעלם, ניתן לחשב את הנעלם.

כאשר נתונים משולשים דומים וידוע לנו אורך צלעותיו של משולש אחד, ורק אורך אחת מצלעותיו של המשולש האחר, נוכל לחשב, באמצעות ערך משולש, את אורכי הצלעות הנותרות. עניין זה מודגם בתלמוד: . נמחיש זאת: אדם, שגובהו 1.75 מטר, מודד ומגלה שאורך צלו 2.50 מטר, ואורך צלו של הדקל הוא 10 מטר. מה גובה הדקל? פתרון: מתקיים <math>10:x = 2.50:1.75</math>. לפיכך
<math display="block">x = \frac {1.75 \times 10}{2.50} = 7</math>
ומכאן שגובה הדקל הוא 7 מטרים.

==ראו גם==
* יחס ישר
* יחס הפוך
* פוליקליטוס

==לקריאה נוספת==
*
*

==קישורים חיצוניים==

* 
* 

==ביאורים==

*
קטגוריה:אריתמטיקה
ג'יימס גולוויי

סר ג'יימס גולוויי (באנגלית: James Galway; נולד ב-8 בדצמבר 1939), הוא חלילן אירי המכונה "האיש עם חליל הזהב". הוא אחד החלילנים הראשונים שביסס לעצמו קריירה כסולן.
המלכה אליזבת השנייה העניקה לו תואר אבירות ביוני 2001.

==ביוגרפיה==
===ילדותו===
גולווי נולד בצפון בלפסט, אירלנד הצפונית, אחד משני אחים. אביו, שניגן בחלילית, הועסק במספנת הארלנד וולף עד סוף מלחמת העולם השנייה, ובילה במשמרות לילה בניקיון אוטובוסים לאחר המלחמה, ואילו אמו, הייתה פסנתרנית, אך עבדה כפועלת במתוויה. הבית בו גדל נפתח ישירות לרחוב, היה בו ברז אחד של מים קרים, וחדרון מגורים קטן ששימש גם מטבח. בגיל תשע בבלפסט החל גולווי לנגן בחלילית פח, כמרבית הילדים הפרוטסטנטים והצטרף לתזמורות מצעדים מסורתית. בגיל אחת עשרה זכה גולווי בתחרות לנגני חליל. הכלי הראשון שלו היה חליל אירי בעל חמישה חורים, ובגיל שתים עשרה או שלוש עשרה הוא קיבל לראשונה חלילית. הוא עזב את בית הספר בגיל ארבע עשרה ועבד כשוליה אצל מתקן פסנתר במשך שנתיים. אביו השקיע את מעט כספו בחלילים ובשיעורים לבנו המוכשר.

===קריירה מוזיקלית===
גולווי הגיע ללונדון בגיל צעיר, למד אצל טובי המורים, עבר ללמוד בפריז אצל החלילן ז'אן-פייר רמפל, אך שנא את הנוקשות הפאריסאית וחזר ללונדון לנגן בתזמורת אופראית ובפילהרמונית של לונדון. גולוויי נבחן לפילהרמונית של ברלין בניצוח הרברט פון קאראיין והיה לחלילן הראשי של תזמורת זו משנת 1969 עד 1975. להפתעתו של קאראיין ולמגינת לבו, לאחר פרק זמן של חילוקי דעות מסוימים, החליט "ג'ימי" גולוויי לפרוש ולבנות לו קריירה של סולן, תוכנית שצלחה בידו להפליא. הוא עדיין מופיע בקביעות ונחשב לאחד החלילנים המובילים בעולם.

בעבר הוא היה אורח כבוד של הקאמרטה הישראלית ירושלים וכיום הוא מנצח אורח ראשי של נגני מוצרט של לונדון, תזמורת היושבת בקרוידון, דרום לונדון.

ג'יימס גולוויי ניגן עם ההרכב זוכה פרס האוסקר בהקלטת הפסקול לטרילוגיה "שר הטבעות", בבימויו של פיטר ג'קסון.

==חיים אישיים==
גולווי התחתן שלוש פעמים. מנישואיו הראשונים בצרפת יש לו בן. הוא התחתן עם אשתו השנייה, אנה (אנני) רנגלי, בתו של אדריכל שווייצרי ידוע, בשנת 1972 ועבר מברלין ללוצרן, שווייץ, עיר הולדתה. לזוג נולדו בנות תאומות ובן. בשנת 1978 הקליט עבורה גרסה אינסטרומנטלית לשיר "אנני" של ג'ון דנבר. שהגיע למקום השלישי במצעד הסינגלים בבריטניה.

לאחר גירושיהם עבר לגור במגן, שווייץ, כפר ליד לוצרן, שם הוא מתגורר כעת עם אשתו השלישית, ג'ין גולווי ילידת ארצות הברית, לה נישא בשנת 1984. הם מרבים לסייר יחד, מנגנים בדואטים ובנוסף הם מלמדים בכיתות אמן.

ספרו, מוזיקה בכל הזמנים, נכתב ביחד עם ויליאם מאן וראה אור בעברית בהוצאת מעריב בשנת 1985.

==קישורים חיצוניים==

* 

* 
* 
* 
* 
* 

==הערות שוליים==

קטגוריה:מוזיקאים צפון אירים
קטגוריה:מנצחים בריטים
קטגוריה:חלילנים
קטגוריה:נגני כלי נשיפה מעץ
קטגוריה:אבירים בריטים
קטגוריה:קצינים במסדר האימפריה הבריטית
קטגוריה:בוגרי בית הספר גילדהול למוזיקה ודרמה
קטגוריה:בריטים שנולדו ב-1939
בורסלינו

פדורה מתוצרת החברה]]
ג'וזפה בורסלינו, מקים חברת בורסלינו
בורסלינו (Borsalino) היא חברה לייצור כובעים, הידועה בעיקר במגבעות הפדורה (Fedora) מתוצרתה, הידוע ומכונה גם הוא, לעיתים, בשם בורסלינו במקום פדורה.
==היסטוריה==
מפעל החברה נפתח בשנת 1857 באלסנדריה ונקרא על שם מקימה, ג'וזפה בורסלינו (1834–1900). במפעל ייצרו לבד מפרוות לאפין בלגי. ג'וזפה בורסלינו ביקר באיטליה ובצרפת על מנת ללמוד על מסחר הכובעים, והקים סדנת אומנות ראשונה לייצור לבד כובעים. עם פטירתו, המשיך בנו של ג'וזפה, טרסיו בורסלינו, את העסק המשפחתי. הצלחתו נמשכה עד שנות ה-40, אז, יצאו כובעים אלה מהאופנה.

ב-1970 היוו כובעי החברה השראה לסרט "בורסלינו", בכיכובם של אלן דלון וז'אן-פול בלמונדו. הסרט זכה להצלחה והקנה פרסום מחודש לחברה ולכובעיה. ב-1986 עבר מפעלה של החברה למיקומו העכשווי בפרברי אלסנדריה. בנוסף, הוקם במתחם מוזיאון המוקדש להיסטוריית הכובעים. המפעל עוסק מאז שנות השמונים גם בייצור כפפות, עניבות וקסדות.

בשנת 1987 הנשיא ויטוריו ואקרינו, הצאצא האחרון של משפחת בורסלינו, מכר את החברה לקבוצת יזמים ממילאנו.

בשנות התשעים החליפה החברה בעלות מספר פעמים  ולבסוף נרכשה על ידי היזם מרקו מרנקו.

בשנת 2015 נעצר מרקו מרנקו בז'נבה, בגין הונאה והעלמת מס. וב-18 בדצמבר 2017 הכריז בית המשפט של אלסנדריה על פשיטת הרגל של בורסלינו.

ב-12 ביולי 2018, חברת ההשקעות Haeres Equita בראשות איש הכספים השווייצרי-איטלקי פיליפ קמפריו, רכשה את הבעלות המלאה על בורסלינו תמורת 6.4 מיליון יורו (7.4 מיליון דולר) במכירה פומבית של בית המשפט.

==בחברה החרדית==
כובעי החברה פופולריים כיום, בין השאר, בציבורים החרדי-ליטאי, הספרדי וחסידי חב"ד.

בשנת 2015 פרצה 'מחאת הבורסלינו' בקרב בחורי ישיבות בעיקר מהמגזר הליטאי, בעקבות עלייה של מאות שקלים תוך מספר שנים במחיר הכובע<ref></ref>. כחלק מהמחאה הוחתמו אלפי בחורים ברחבי הארץ ובטפסי ההחתמה נכתב: "מחאה על עלייה דרסטית במחיר לכובע תוך שנים ספורות, ונכונות מצידנו שלא לרכוש את המוצר עד לירידה למחיר סביר. המכתב ישלח בין לחברת בורסלינו העולמית ובין לזכיינית בישראל. הבחורים מתבקשים לחתום בכתב ברור ולהעביר לכל מי שאינו רואה מודעה זאת"<ref></ref>.

בשנת 2024 השיקה החברה את "בורסלינו חסידיש" עם מגוון כובעים חסידיים.

לחברה חנויות בירושלים ובבני ברק, וכן בשכונות פלטבוש וקראון הייטס בניו יורק ובלייקווד שבניו ג'רזי.

== קישורים חיצוניים ==

* 
* 

==הערות שוליים==

קטגוריה:כיסויי ראש
קטגוריה:חברות אופנה איטלקיות

קטגוריה:לבוש חרדי
הפילהרמונית של ברלין

[[אולם הפילהרמונית של ברלין, מקום משכנה הקבוע של התזמורת]]
הפילהרמונית של ברלין (בגרמנית: Berliner Philharmoniker) היא בין התזמורות הראשונות במעלה בעולם. המנצח הראשי שלה הוא המנצח הרוסי קיריל פטרנקו, שנכנס לתפקיד בשנת 2019.

==היסטוריה==

התזמורת נוסדה בברלין בשנת 1862 על ידי בנימין בילזה, בשם "התזמורת של בילזה". בשנת 1882 ניתן לה שמה הנוכחי, והיא התארגנה מחדש בניהולו הפיננסי של הרמן וולף. מנצחה הראשון בניהול החדש היה לודוויג פון ברנר; בשנת 1887 הצטרף לתזמורת הנס פון בילוב, מחשובי המנצחים בעולם, ושמה של התזמורת התבסס יותר ויותר, עם הנס ריכטר, פליקס ויינגרטנר, ריכרד שטראוס, גוסטב מאהלר, יוהאנס ברהמס ואדוארד גריג כמנצחים אורחים במהלך השנים הבאות.

בשנת 1895 התמנה ארתור ניקיש למנצח ראשי. החליף אותו בשנת 1923 וילהלם פורטוונגלר. התזמורת המשיכה לנגן כל שנות מלחמת העולם השנייה ועברה, כמעט ללא פער זמנים, לנגן תחת שרביטו של לאו בורכארד. עם מותו, התמנה סרג'יו צ'ליבידאקה תחתיו. פורטוונגלר חזר בשנת 1952 ונשאר עד מותו בשנת 1954.

מחליפו היה הרברט פון קאראיין האגדי, שנשאר עם התזמורת עד 1989 ופרש חודשים ספורים לפני מותו. בניצוחו הפיקה התזמורת מספר רב ועצום של הקלטות וסיירה ברחבי העולם. קלאודיו אבאדו היה למנצח ראשי אחריו. הוא הרחיב את רפרטואר התזמורת מעבר ליצירות הליבה הקלאסיות והרומנטיות, אל המוזיקה המודרנית יותר של המאה ה-20.

סיימון ראטל הציב כתנאי לחתימתו על החוזה עם הפילהרמונית של ברלין שזו תהיה למוסד ציבורי בניהול שיתופי, שבידו הכוח לקבל החלטות אמנותיות ופיננסיות משלו. לשם כך נדרש שינוי בחוק המדינה, שאושר בשנת 2001 ואיפשר לו להצטרף לארגון בשנת 2002.

אולם הקונצרטים של התזמורת נהרס בזמן המלחמה, בשנת 1944, ונבנה מחדש בשנת 1963, על ידי האדריכל הנס שארון.

התזמורת הקליטה גם אלבום בשם "רגע של תהילה" עם להקת הרוק הכבד הגרמנית "סקורפיונז", בשנת 2000. הפילהרמונית של ברלין תומכת גם בכמה הרכבי מוזיקה קאמרית שרוב חבריה הם נגני התזמורת.

==נגנים ישראלים בתזמורת==
הכנר הישראלי גיא בראונשטיין שימש ככנר ראשי בתזמורת בין השנים 2000–2013. בשנת 2009 התמודד ה הישראלי עמיחי גרוס על משרת הוויולן הראשי וזכה בה.
ישראלי נוסף שהיה בתזמורת בין השנים 2007–2021 הוא נגן הבסון מור בירון.

==מנצחים ראשיים==
* קיריל פטרנקו (2019 –ממשיך)
* סיימון ראטל (2002 – 2018)
* קלאודיו אבאדו (1989 – 2002)
* הרברט פון קאראיין (1954 – 1989)
* וילהלם פורטוונגלר (1952 – 1954)
* סרג'יו צ'ליבידאקה (1945 – 1952)
* לאו בורכארד (מאי – אוגוסט 1945)
* וילהלם פורטוונגלר (1922 – 1945)
* ארתור ניקיש (1895 – 1922)
* הנס פון בילוב (1887 – 1892)

==הוקרה==

הקלטות התזמורת זכו לאין-ספור פרסים ואותות הוקרה, ובהם:

פרסי קלאסיקל בריט לאלבום השנה של תזמורת/הרכב:
* הפילהרמונית של ברלין וסר סיימון ראטל על מאהלר, סימפוניה מס' 5 (2003)

פרס גראמי על הביצוע התזמורתי הטוב ביותר:
* מישל גלוץ (מפיק), הרברט פון קאראיין (מנצח) והפילהרמונית של ברלין על בטהובן: כל מחזור הסימפוניות
(9) (1979).

פרסי גראמופון להקלטה התזמורתית של השנה:
* הפילהרמונית של ברלין/סר סיימון ראטל, מאהלר, סימפוניה מס' 10 בפה # מז'ור, (EMT (2002

==קישורים חיצוניים==

* 

* 
* 

==הערות שוליים==

ברלין, פילהרמונית
תזמורת הפילהרמונית
ברלין, פילהרמונית
קטגוריה:שגרירים של רצון טוב - יוניסף
חומר מקומי

חומר מקומי הוא אלבומם השלישי של להקת הדג נחש. האלבום יצא לאור במאי 2004 על ידי חברת הד ארצי ולבנטיני, בהפקתו המוזיקלית של יוסי פיין.

הסינגל הראשון מן האלבום, "חליפות", יצא במרץ 2004, וכלל שיתוף פעולה של הלהקה עם הזמרת ההודית ליאורה יצחק. הסינגל השני מן האלבום והמצליח ביותר מתוכו היה "שירת הסטיקר", אשר כתב להם הסופר דויד גרוסמן. השיר, המאגד סיסמאות שונות מסטיקרים, זכה להצלחה גדולה במצעדי הפזמונים ולהשמעות רבות בתחנות הרדיו. בשיר התארחה אהובה עוזרי בנגינה בבולבול טרנג. אחריהם יצאו הסינגלים "הכאפה המצלצלת" ו"רק פה". האלבום כלל גם עיבוד בסגנון היפ הופ של הלהקה לשירו של עוזי חיטמן "רציתי שתדע", ובה גם שולבו קטעים מביצועו המקורי של חיטמן לשיר זה.

הופעת הבכורה של האלבום נערכה במוסד החינוכי מבואות עירון, כ-12 שעות לאחר הוצאת האלבום לחנויות.

במצעד הפזמונים השנתי ה'תשס"ד של רשת ג' ושל גלגלצ זכתה הלהקה בתואר להקת השנה. ב-20 במאי 2008 קיבלו חברי הלהקה אלבום פלטינה על האלבום אחרי שהוא מכר מעל ל-40 אלף עותקים.

במרץ 2011 תבע אריאל זילבר את הדג נחש מכיוון שלטענתו השיר "מה נעשה" מהווה גנבה אמנותית של הלחן של שירו "ואיך שלא". פסק הדין חייב את הלהקה לשלם פיצויים לאריאל זילבר, וכן לשחרר את הדיסק במהדורה חדשה, ובה הושמט השיר "מה נעשה".

ביוני 2019 נערכה בלייב פארק בראשון לציון הופעה של הדג נחש תחת השם "שירת הסטיקר 2019 - ההופעה החברתית הראשונה", אותה ארגנה הלהקה בשיתוף 21 עמותות ובה השתתפו אומנים ידועים נוספים. לקראת אותה הופעה חידשה הלהקה את "שירת הסטיקר" בליווי תזמורת פירקת אל נור.

האלבום יצא בהוצאה מחודשת על גבי תקליט ויניל בינואר 2024.

==רשימת השירים באלבום==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!#
! שיר !! אורך !! מילים !! לחן !! עיבוד
|-
!1
| מתחמם || 0:35 || || גיא מר || גיא מר
|-
!2
| בראשית || 3:57 || הדג נחש || הדג נחש || יוסי פיין
|-
!3
| שירת הסטיקר || 4:20 ||דויד גרוסמן|| הדג נחש || יוסי פיין
|-
!4
| חליפות || 4:22 || הדג נחש || הדג נחש || יוסי פיין
|-
!5
| ג'וני הקטן || 1:10 || ג'וני הקטן, דודוש קלמס ושאנן סטריט || דודוש קלמס || דודוש קלמס
|-
!6
| הכאפה המצלצלת || 3:43 || הדג נחש || הדג נחש || יוסי פיין
|-
!7
| הפה לפתוח || 5:03 || הדג נחש || הדג נחש || יוסי פיין
|-
!8
| שביתה || 4:34 || הדג נחש ו-MC שירי || הדג נחש || יוסי פיין
|-
!9
| מוזיקה || 4:19 || הדג נחש || הדג נחש || יוסי פיין
|-
!10
| יציב || 2:18 || || הדג נחש || גיא מר ודודוש קלמס
|-
!11
| רק פה || 3:13 || הדג נחש || הדג נחש || יוסי פיין
|-
!12
| מלודיקה || 1:00 || || הדג נחש || הדג נחש
|-
!13
| מה נעשה? || 11:05 || הדג נחש || הדג נחש || יוסי פיין
|-
!14
| רציתי שתדע || 5:46 || עוזי חיטמן והדג נחש || עוזי חיטמן || הדג נחש
|}

==סינגלים==

==קישורים חיצוניים==

==הערות שוליים==

קטגוריה:אלבומי הדג נחש
קטגוריה:אלבומי חברת הד ארצי
קטגוריה:אלבומי פלטינה בישראל
קטגוריה:אלבומים שהופקו על ידי יוסי פיין
קטגוריה:אלבומי היפ הופ ישראליים
נישואי חוזה

נישואי חוזה הם נישואים הנכרתים בין בני זוג בדרך של הסכם זוגיות, המקנה להם זכויות הדדיות, מסדיר את ענייני הרכוש שביניהם, חובותיהם ההוריות ושאר עניינים שבין בני זוג. 

נישואי החוזה מלווים בטקס הכולל חתימה על חוזה. את החוזה, שנערך על ידי עורך דין שעורך גם את הטקס, מביאים בני הזוג בפני שופט בבית משפט למשפחה או נוטריון על מנת שייתן לו תוקף של פסק דין. החוזה הוא מסמך משפטי תקף לפי חוק החוזים של ישראל והוא מוכר בכל העולם כ"הסכם קוהביטציה" כלומר שותפות ביתית בין בני זוג החיים יחד ומנהלים משק בית משותף.

בישראל מהווים נישואי חוזה פתרון לבני זוג שאינם מעוניינים בנישואים דתיים, ובפרט לבני זוג שאינם רשאים להתחתן בנישואים דתיים, בהתאם לכוח שהעניקה המדינה לכללי הדתות השונות. 

==ראו גם==
* נישואים אזרחיים
* משפחה חדשה

==קישורים חיצוניים==

קטגוריה:דיני משפחה
קטגוריה:דיני חוזים
People Are People

People Are People (אנשים הם אנשים) הוא אלבום אוסף של להקת המוזיקה האלקטרונית הבריטית דפש מוד, שיצא ב-1984.

האלבום יצא בארצות הברית בלבד והגיע למקום 74 במצעד האלבומים שם.

== רשימת שירים ==
<div style="direction: ltr;">
{|border=0
|-
|
# People Are People (3:45)
# Now This Is Fun (3:23)
# Love, in Itself (4:21)
# Work Hard (4:22)
# Told You So (4:27)
# Get The Balance Right (3:13)
# Leave in Silence (4:00)
# Pipeline (8:10)
# Everything Counts (7:20)
|}
</div>

* כל השירים נכתבו על ידי מרטין גור למעט Work Hard שנכתב על ידי גור ואלן ויילדר.
* דייב גהאן שר את כל השירים למעט Pipline, שאותו שר מרטין גור.

== הופעות קודמות של השירים ==
כל שירי האלבום נכללו באחת או יותר מן ההוצאות הקודמות של הלהקה:

=== People Are People ===
ב-12 במרץ 1984 יצא הסינגל People Are People בבריטניה. לאחר שהוא הצליח גם ברדיו האמריקאי, החליטה Sire (חברת התקליטים של הלהקה בארצות הברית) להוציא את אלבום האוסף People Are People. הסינגל עצמו, יצא רק ב-12 ביולי 1984, מעט אחרי יציאת האלבום.

=== סינגלים ===
* Leave In Silence<span style="color: white"><small>י</small></span>(1982)
* Get The Balance Right<span style="color: white"><small>י</small></span>(1983)
* Everything Counts<span style="color: white"><small>י</small></span>(1983)
* Love, in Itself<span style="color: white"><small>י</small></span>(1983)

=== ביסיידים ===
* Now This Is Fun, בסינגל See You<span style="color: white"><small>י</small></span>(1982)
* Work Hard, בסינגל Everything Counts<span style="color: white"><small>י</small></span>(1983)

=== שירי אלבום ===
* Told You So ו-Pipline היו באלבום Construction Time Again שיצא ב-1983.

==קישורים חיצוניים==

קטגוריה:אלבומי דפש מוד
קטגוריה:אלבומי אוסף באנגלית
שלמה לוי (כדורגלן)

שלמה לוי
שלמה לוי (1 ביוני 1934 - 1 במאי 2003) היה כדורגלן ישראלי ששיחק כחלוץ בקבוצות בכירות ובמדי נבחרת ישראל.

==קורות חיים==
את דרכו החל שלמה לוי בקבוצת הנוער של מכבי תל אביב שעימה זכה באליפות המדינה, וממנה עבר לקבוצת הכח תל אביב. את שערו הראשון בליגה הלאומית (הליגה הבכירה דאז) כבש במדי מכבי חיפה, שבה שיחק 3 שנים (מ-1955 עד 1958), עד שעבר ליריבה העירונית הפועל חיפה שאף בה שיחק שלוש שנים. במדי הפועל חיפה זכה פעמיים ברציפות בתואר מלך השערים - בשנת 1961, אז כבש 15 שערים וב-1962, אז כבש 16 שערים. באחד ממשחקי הדרבי נגד מכבי חיפה כבש 4 שערים במשחק אחד.

בעונת המשחקים 1962/1963 עבר שלמה לוי לשחק בהפועל רמת גן, תרם לעלייתה לליגה הלאומית והיה שותף להישגה בשנת 1964: זכייה באליפות המדינה בעונה בה עלתה לליגה הבכירה.

בעונה הכפולה 1966/1968 שיחק במדי מכבי חדרה, ולאחר מכן עזב את ישראל ביחד עם אחיו הכדורגלן, אברהם "חולי לוי, ושם בין היתר שיחק כדורגל בקנדה בקבוצות כדורגל ב"מייג'ור ליג" המקומית.

בשורות נבחרת ישראל כבש לוי שישה שערים ב-14 הופעות בין 1960 ל-1964. מלבד היותו כובש מצטיין, הוא נודע בזכות "בעיטת המספרת" בה הצטיין והבקיע שערים מרהיבים.

נפטר בשנת 2003 לאחר מחלה קשה.

== תארים ==

=== תארים קבוצתיים ===
הפועל רמת-גן

* אליפות המדינה (1): 1963/1964

=== תארים אישיים ===

* מלך השערים של הליגה הלאומית (2): 1960/1961, 1961/1962

== קישורים חיצוניים ==

* [https://www.football.org.il/national-team-list-games-by-player/?player_id=80480&national_team_id=3 עמוד השחקן של שלמה לוי] באתר ההתאחדות לכדורגל בישראל
* 
* שלמה מן, [https://naamoush.wordpress.com/2018/10/09/כאן-ש-נקודה-לוי/ כאן ש' נקודה לוי], הבלוג "נעמוש", 9 באוקטובר 2018

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני הכח תל אביב
קטגוריה:כדורגלני מכבי חיפה
קטגוריה:כדורגלני הפועל חיפה
קטגוריה:כדורגלני הפועל רמת גן
קטגוריה:כדורגלני מכבי חדרה
קטגוריה:כדורגלני נבחרת ישראל
קטגוריה:כדורגלנים ישראלים בקנדה
קטגוריה:כדורגלני גביע אסיה 1960
קטגוריה:כדורגלני גביע אסיה 1964
קטגוריה:ישראלים שנולדו ב-1934
קטגוריה:ישראלים שנפטרו ב-2003
טרמינל (משחק)

"טרמינל" או בשמו הלועזי NimX הוא משחק חשיבה אלקטרוני המשווק בישראל על ידי "קודקוד". 

הטרמינל הוא לוח בגודל כף יד ובו 25 נוריות. בתחילת כל משחק נדלקות על הלוח נקודות אור. כל שחקן מתבקש לכבות בתורו מספר נקודות רציפות לאורך שורה, עמודה או אלכסון על ידי לחיצה קלה. השחקן שמכבה את הנורית האחרונה מפסיד. 

אפשר לשחק בזוג ואפשר לבד נגד המחשב. מחשב המשחק 'לומד' את המשחק יחד עם השחקן ומתאים את רמתו אליו.

==קישורים חיצוניים==
* [https://web.archive.org/web/20110404142940/http://mac.softpedia.com/get/Games/NimX.shtml המשחק במחשב]

קטגוריה:משחקי חשיבה ממוחשבים
קטגוריה:משחקי חשיבה
פעלולן

פעלולן בתצוגת פעלולים ב[[בלגיה]]
רכיבה על גלגל אחורי היא אחד הפעלולים הבסיסיים ב[[אופנועים]]
פעלולן הוא אדם שעוסק בביצוע פעלולים, מעשי להטוט מסוכנים, לצורכי בידור. יש הרואים בכך סוג של ספורט. 

ישנם מספר סוגי פעלולנים:
* פעלולן אופניים
* פעלולן אופנועים
* פעלולן כלי רכב - מבצע פעלולים עם מגוון כלי רכב
* פעלולן אווירי - מבצע פעלולים באוויר, למשל: צניחה חופשית
* פעלולן ימי - מבצע פעלולים בתחום הימי, למשל: פעלולים על אופנוע ים
* פעלולן לחימה - מבצע פעלולי לחימה, לרוב באמנויות לחימה, ולעיתים גם משתמש בכלי נשק
* מתאבק מקצועי - מבצע פעלולי התאבקות ולחימה, לרוב בקרבות מבוימים

יש פעלולנים האוהבים לבצע את פעלוליהם במקומות מסוכנים והומי אדם. כאשר היה עדיין מותר חצו פעלולנים את מפלי הניאגרה על חביות או הלכו מעליהם על חבל. מת'יו ווב (Matthew Webb) אף ניסה לחצות אותם בשחייה ומת בניסיון זה. אחרים, כמו למשל אלן "ספיידרמן" רוברט מטפסים על מגדלים גבוהים כמגדל אייפל ומגדל סירס בידיים חשופות למרות הסכנה וההסתכנות בקנס ובמאסר. יש הצונחים או קופצים קפיצת בנג'י ממבנים גבוהים או מגשרים ואפילו ממצוקי ענק כגון מפל אנחל שגובהו כמעט קילומטר. קשת השער בסנט לואיס היא כר פורה לפעלולים מסוכנים וכמה פעלולנים קיפדו בה את חייהם.

הפעלולנים נפוצים מאוד בתעשיית הקולנוע ובמיוחד בסוגות סרטי הפעולה, הסרטי הרפתקאות וסרטי גיבורי-העל. הם משתמשים בכישוריהם, בנוסף לסיוע כבד מצד אפקטים מיוחדים כדי להציג סצנות פעולה הכוללות קרבות פנים אל-פנים, חילופי ירי, קפיצות מסוכנות, פיצוצים, מרדפי מכוניות ולעיתים אף סצנות מוות ופציעה קשות. לרוב, פניהם לא יופיעו, ובאמצעות עריכה יופיעו במקומם פניהם של השחקנים הראשיים, כדי ליצור את הרושם שהדמות שהם מגלמים היא זו שמבצעת את הפעלולים.

==קישורים חיצוניים==

* 
* [https://www.youtube.com/watch?v=_PvNRiz6zEw רובי מדיסון קופץ מעל תעלת קורינתוס]

קטגוריה:מקצועות הספורט
קטגוריה:מקצועות הבידור
סרג'יו צ'ליבידאקה

סרגיו צליבידאקה בשנת 1984, צולם במהלך מפגש הוראה ב[[מכון קרטיס למוזיקה בפילדלפיה]]
סרג'יו צ'ליבידאקה (ברומנית: Sergiu Celibidache (IPA-ro|ˈserd͡ʒju t͡ʃelibiˈdake) ; 28 ביוני 1912, רומאן, רומניה – נפטר ב-14 באוגוסט 1996, נמור, צרפת) היה מנצח רומני ממוצא יווני.

== קורות חייו ==
צ'ליבידאקה החל את לימודי המוזיקה שלו בנגינה בפסנתר. בהמשך למד מוזיקה, פילוסופיה ומתמטיקה בבוקרשט ובפריז. הוא הושפע עמוקות מהיכרותו עם מרטין שטיינקה, שבהיותו בקיא בבודהיזם הטביע את חותמו באופן ברור על השקפת עולמו של צ'ליבידאקה לשארית חייו.

הוא למד בברלין. משנת 1945 עד 1952 היה מנצח ראשי של הפילהרמונית של ברלין. אחר כך עבד עם שורה של תזמורות רדיו בסטוקהולם, שטוטגרט ופריז. משנת 1979 עד מותו היה מנצח ראשי של הפילהרמונית של מינכן, ומשנת 1983 לימד במכון קרטיס למוזיקה בפילדלפיה, פנסילבניה.

צ'ליבידאקה סלד מהקלטות והעדיף את המגע הבלתי-אמצעי של קונצרטים חיים. כתוצאה מכך, מספר זעום של הקלטות בניצוחו אושרו רשמית להפצה במהלך חייו, ואלה שהופצו מאז מותו הן בעיקר של קונצרטים משודרים.

תקליטים ראויים להיזכר הם ביצועיו במינכן לבטהובן, ברהמס, ברוקנר, שומאן, באך, פורה וסדרת הקלטות מקונצרטים חיים עם התזמורת הסימפונית של לונדון. הוא השתדל לכלול לפחות יצירה מודרנית אחת בכל תוכנית, אבל היו מלחינים שלא היה מוכן לנצח על יצירותיהם: רגר, שנברג, דיליוס, אלגר. לדבריו, אם היו מאלצים אותו לנצח אך ורק על באך ומוצרט, לא היה מצטער.

צ'יליבידאקה פעל וסייע למנצחת זאהיה זיואני, (Zahia Ziouani) שגדלה בפרבר סן דני בצרפת, למדה אצלו ניצוח והקימה את התזמורת הסימפונית דיברטימנטו. התזמורת פעילה גם היום. הסרט "המנצחת" Divertimento" - (2022)" - מספר את הסיפור. את המנצח צ'יליבידאקה מגלם השחקן נילס ארסטרופ.

==לקריאה נוספת==
* נתן דונביץ, מאסטרו - גדולי המנצחים בכל הזמנים, הוצאת כנרת זמורה-ביתן דביר, 2006, הפרק "סרג'יו צ'ליבידאקה - שיגעון הגדלות של גאון רומני", עמ' 371–390.

==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מנצחים רומנים
קטגוריה:סגל מכון קרטיס למוזיקה
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:זוכי פרס לאוני סונינג למוזיקה
קטגוריה:רומנים שנולדו ב-1912
קטגוריה:רומנים שנפטרו ב-1996
אמנון בירב

אמנון בירב (נולד ב-19 באפריל 1934) הוא סופר ועורך ספרים ישראלי. בעבר היה עורך השבועון "מעריב לנוער".

==חייו ויצירתו==

===כעורך מעריב לנוער===
בירב ערך את "מעריב לנוער" במשך 21 שנים (בשנים 1972–1993). הוא הפך אותו משבועון שחור-לבן המודפס על 16 עמודי נייר עיתון בתפוצה של 4,000 עותקים, לשבועון צבעוני מהודר המודפס על 100 עמודי כרומו בתפוצת שיא של 100,000 עותקים. זאת הייתה תקופת השיא של העיתון.
בשנות השמונים השבועון היה קרוב להפוך לשבועון הנפוץ בישראל ולעקוף בכך אפילו את שבועון הנשים הנפוץ "לאשה". אמנון בירב ייסד את מוסד "כתבי הנוער" (כ"נ) של השבועון, ממנו צמחו עשרות רבות של עיתונאים ואנשי תקשורת בישראל.

בירב טיפח במשך שנים את התחרות לבחירת "צבר וצברית השנה" שתגמלה בני נוער על פעילות התנדבות חברתית וקהילתית. מ"תחרות הכישרונות הצעירים" השנתית של מעריב לנוער (ה"כוכב נולד" של השנים ההן) יצאו אמנים, זמרים ושחקנים מפורסמים רבים. הוא יזם את תחרות "נערת השנה" של מעריב לנוער שהייתה התשובה הצעירה לתחרות מלכת היופי וגילתה דוגמניות רבות, ביניהן שלי גפני (נערת השנה הראשונה) ורבות נוספות.
בעבודתו כעורך "מעריב לנוער" טיפח בירב סופרים לנוער, שפרסמו סדרות וסיפורים קצרים בעיתון, ביניהם "פוצ'ו" (ישראל ויסלר), סמדר שיר, משה יהלום ואיטו אבירם.

אמנון בירב היה העורך הראשון שהכניס את החינוך המיני לתקשורת הפונה לבני נוער. המדור "על בנים ועל בנות", שבפרסומו החל בשנות השבעים, היה הראשון שאיפשר לבני נוער לשאול סקסולוג ולקבל תשובות בנושאים שהיו "טאבו" לנוער באותה תקופה, כמו אוננות, קיום יחסי מין, וסת, הריון, אמצעי מניעה וכדומה. סביב פרסום המדור היה ויכוח ציבורי כאשר חלק מההורים התנגדו לחשיפה של ילדיהם לנושאים אלה בגילאים צעירים. המדור עצמו נהפך לפופולרי בעיתון וזכה לאלפי פניות בחודש.

תחת עריכתו הציג "מעריב לנוער" ערכים חינוכיים והומניים בדרך קלילה וסיפורית שובת לב.

בשנת 1993 סיים אמנון בירב את תפקידו בשבועון.

===לאחר "מעריב לנוער"===
לאחר פרישתו מ"מעריב לנוער" ערך אמנון בירב את מוספי העיתון הכלכלי "טלגרף" ויצא לפנסיה מתפקידו כעורך ראשי של הירחון "עולם האישה".

לאחר פרישתו פנה אמנון בירב לכתיבה ועריכה של ספרים, בעיקר רומנים ומדריכים. ספרו "להיות סבא, להיות סבתא", שהווה מדריך לדור חדש של סבים וסבתות, הפך לרב מכר.

בירב חיבר עד היום יותר מ-13 ספרים. הבולטים ביניהם הם "סקופ מושחת" בהוצאת זמורה ביתן, "תיק אריאלה" בהוצאת אביב, המדריך "הדרך לזוגיות מושלמת" בהוצאת אסטרולוג, "שתי אימהות" בהוצאת אביב, וכן "תיק אריאלה", "רומן מזדמן", "סיפור לא פשוט" "עשר אהבות", "המלחמה האחרונה" וספרים נוספים.
בין שאר עיסוקיו, הקים בירב הוצאת ספרים בשם "מעיין".

==קישורים חיצוניים==
* 
* 

== הערות שוליים ==

קטגוריה:עיתונאים כותבי עברית
קטגוריה:עורכי עיתונים ישראלים
קטגוריה:עיתונאי ילדים ונוער ישראלים
קטגוריה:עורכים ספרותיים ישראלים
קטגוריה:עורכי מעריב לנוער
קטגוריה:ישראלים שנולדו ב-1938
הונדה S2000

הונדה S2000 היא מכונית רודסטר מבית הונדה. S2000 הוצגה לראשונה כמכונית קונספט בתצוגת מכוניות בטוקיו בשנת 1995. ייצורה הסדרתי החל באפריל 1999 לרגל חגיגות החמישים של הונדה, ומאז עברה המכונית מספר מתיחות פנים מינוריות. ה-S2000 נקראה כך עקב נפח מנוע של 2,000 סמ"ק, כהמשך למסורת רבת שנים של הונדה ושהתחילה מהונדה S500 רודסטר בעלת נפח מנוע של 500 סמ"ק ובהתאם הונדה S600 והונדה S800. ל-S2000 היו מספר דגמים ובהם שינויים קוסמטיים ומכניים.

ייצור ה-S2000 נפסק ביוני 2009 ולפי הדיווחים הייצור יתחדש ב-2018.

== הדור הראשון ==

לדגם הקונספט התווספה מסגרת X-bone כדי לחזק את קשיחות הגוף, יחד עם חלוקת משקל של 50:50 לשיפור האחיזה.

הדגם הראשון של S2000 נקרא AP1 והוא היה בעל מנוע אטמוספירי קדמי עם 4 צילינדרים ובנפח 2000 סמ״ק, הנעה אחורית, גל זיזים כפול ומערכת VTEC. הספק המנוע היה 237 כ"ס ו-21 קג"מ ב-8,800–9,000 סל״ד. המנוע שודך לתיבת הילוכים בעלת 6 הילוכים ודפרנציאל מוגבל החלקה. המנוע הפיק כ-120 כ"ס לליטר שהיווה נתון מרשים בעת ההיא. המנוע ישב אחרי המתלה הקדמי, מה שתרם לחלוקת משקל של 50:50 ורדיוס סיבוב קטן יותר.

המרכב היה בעל מתלה עצה כפולה (Double wishbone), הגה כוח מתוגבר חשמלית ושתי משענות התהפכות.

כמו כן הגג היה עשוי מבד סינתטי (ויניל) קשיח, אולם היה ניתן לקנות גם גג מתפרק עשוי אלומיניום.

ב-2001 נוסף מגן רוח בין שני המושבים.

ב-2002 חלון הפלסטיק האחורי הוחלף בחלון זכוכית עם מפשיר אדים. באותה שונה נעשו שינויים קוסמטיים כמו מסגרות כרום בפנסים האחוריים וידית הילוכים מעור.

AP1 יוצר עד שנת 2003 במפעל טאקאנזבה ביפן.

ביפן הוצא גם דגם ייחודי בשם TYPE V שהציע מספר שינויים, בניהם הגה בעל התנגדות משתנה כיחס ישיר למהירות, סיבוב ההגה קוצר מ-2.4 סיבובים מקצה לקצה ל-1.4, כמו כן נוספו שיפורים לבולמי זעזועים ומתלים. נוסף גם סמל VGS מאחור.

== הדור השני ==
גרסת המשך לגרסה ראשונה עברה שינויים משמעותיים, היצור עבר אל מפעל בעיר סוזוקה.

קוטר הג'אנט הוגדל ל-17 אינץ' ומערכת הבולמים שונתה כדי למנוע תופעות של היגוי יתר, מתחי הקפיצים הותאמו כדי לאפשר כניסות מדויקות יותר לסיבובים. השלדה שונתה במעט כדי להשיג מקדם קשיחות יותר גבוה, טבעות סינכרון בתוך הגיר הוחלפו מתרכובת פליז לטבעות עשויות חומר מרוכב (פולימרי).

כמו כן בוצעו שינויים קוסמטיים לפגושים והורכבו פנסי לד יחד עם סופיות אגזוז אובליות.

המנוע נשאר כמו בגרסת המקור F20C, לשוק האמריקאי נפח המנוע הוגדל ל-2.2 ליטר F22C1.

השינוי נעשה על ידי הקטנת הטלטלים ועל ידי כך הגדלת אורך המהלך, הסל״ד ירד מ-8800 ו-9000 ל-8000 ו-8200 בהתאמה, הייתה עלייה של 6% במומנט סופי ל-220 Nm, ההספק נשאר זהה 237 כ״ס. כמו כן בגרסה האמריקאית ההילוך החמישי קוצר והשישי הוארך.

ב-2006 F21C1 הוצג גם לשוק היפני וההספק היה מעט גבוה יותר 239 כ״ס ומומנט של 221 Nm. בדגם זה נוספה בקרת יציבות ומצערת אלקטרונית.

== קישורים חיצוניים ==

== הערות שוליים ==

S2000
קטגוריה:מכוניות ספורט
קטגוריה:דגמי מכוניות שהושקו ב-1999
קטגוריה:כלי רכב יפניים
מטבחון

דוגמה למטבחון הממוקם בדירת סטודיו קטנה בשרברוק, [[קוויבק, קנדה]]

מטבחון הוא אזור בישול קטן, שבדרך כלל יש בו מקרר ומיקרוגל, אך עשויים להיות בו מכשירים אחרים. בחדרי מוטל ומלון, דירות קטנות, מעונות או בנייני משרדים, המטבחון מורכב ממקרר קטן, מיקרוגל ולפעמים מכיור. קוד הבנייה של העיר ניו יורק מגדיר מטבחון כמטבח בגודל של פחות מ-7.4 מ"ר של שטח הרצפה.

== בבתי מלון ומוטלים ==
מטבחונים נפוצה בחדרי אירוח במלונות ומוטלים ולעיתים קרובות מכילים מכונת קפה, מקרר קטן, המכונה בדרך כלל מיני-בר . בחלק ממטבחוני המלון יש מקררים עם חיישן פנימי, המשמש את הנהלת המלון בניטור השימוש של האורחים בתכולת המקרר, ובכך תשלום עבור המזון הנצרך, הכולל בדרך כלל סודה, בירה ומשקאות חריפים.

== בבריטניה ==
באנגלית בריטית, המונח מטבחון מתייחס גם למטבח משני קטן בבית. לעיתים קרובות הוא נמצא באותה הקומה של חדרי השינה של הילדים, ומשמש את האומנת או האו-פר להכנת ארוחות לילדים; מטבחונים אלו ניתן למצוא גם במספר בתי מלון בלונדון.

== בישראל ==
בישראל המונח "המטבחון" או "המטבח" משמש בנוסף לתיאור פורום מצומצם של בכירים בממשלה או בדרגות ניהוליות. השימוש במושג מגיע לרוב בהקשרים שליליים, המתארים תופעה בה מיעוט בעל כוח בגוף ניהולי משתמש בסמכויותיו לעקיפת שאר הגורמים המכריעים.

== סגנון דירה קטנה ==
המילה מטבחון (kitchenette) שימשה גם לתיאור סוג של דירה קטנה שרווחה בקהילות אפרו-אמריקאיות בשיקגו ובניו יורק במהלך אמצע המאה ה-20. בעלי דירות חילקו פעמים רבות בתים צמודי קרקע או דירות גדולות ליחידות קטנות יותר כדי לאכלס יותר משפחות. תנאי המגורים במטבחונים הללו היו לרוב דלים; הסופר ריצ'רד רייט תיאר אותם כ-"הכלא שלנו, גזר דין המוות שלנו ללא משפט מקדים".

בברזיל, מטבחון (בפורטוגזית ברזליאית: quitinete) היא דירה קטנה מאוד. היא מורכבת מחדר אחד, חדר רחצה ומטבח, שלעיתים קרובות נמצא בחלל החדר. בדומה לדירת סטודיו בתרבות האמריקאית או בדסיט בהממלכה המאוחדת ואירלנד.

== קישורים חיצוניים ==

* [https://hebrew-academy.org.il/keyword/%D7%9E%D6%B4%D7%98%D6%B0%D7%91%D6%BC%D6%B8%D7%97%D7%95%D6%B9%D7%9F/ הגדרת המטבחון], באתר האקדמיה ללשון העברית

== הערות שוליים ==

קטגוריה:מטבח